Vermeende iStore-rower vasgetrekCanal Walk-winkelsentrum Foto: www.milnerton.info ŉ Man wat vermoedelik deel was van ŉ groep wat Woensdag die iStore-winkel in die Canal Walk-winkelsentrum beroof het, is in hegtenis geneem en die polisie in Kaapstad is kort op die hakke van die ander verdagtes. Volgens lt.kol. André Traut, ŉ polisiewoordvoerder, is die 33-jarige verdagte Donderdag by ŉ huis in Strand aangekeer. “Die man is glo een van die ses gewapende rowers wat ŉ aantal selfone en elektroniese toestelle beroof het,” het Traut gesê. “Ons is op die spoor van die ander verdagtes en meer inhegtenisnemings kan verwag word.” Maroela Media het vroeër berig ŉ veiligheidswag is tydens die gewapende rooftog by die winkelsentrum geskiet. Verskeie ander selfoonwinkels, hoofsaaklik in Gauteng, is die afgelope paar maande beroof. Lees meer hier.